proxectonos/corpus_dominio_legal_administrativo_tmp huggingface dataset:
RESOLUCIÓN do 28 de xullo de 2017 pola que se ordena a publicación do Acordo do Consello da Xunta de Galicia do 28 de xullo de 2017 polo que se aproba a modificación da relación de postos de traballo da Consellería de Política Social.
Consellería de Facenda — III. Outras disposicións — 08/08/2017

A aprobación da modificación da relación de postos de traballo da Consellería de Política Social xustifícase polas razóns indicadas no punto primeiro do acordo.
En consecuencia, por proposta da Consellería de Política Social, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 28 de xullo de 2017, adoptou o seguinte
Primeiro. Apróbase a modificación da relación de postos de traballo da Consellería de Política Social, que afecta os postos de persoal funcionario, nos termos que se sinalan no anexo a este acordo, como consecuencia das súas necesidades funcionais e organizativas actuais, así como para adaptala á Orde da Consellería de Facenda do 10 de maio de 2017 pola que se modifica a Orde do 21 de novembro de 1989 pola que se fixan os criterios xerais para a elaboración das relacións de postos de traballo da Comunidade Autónoma de Galicia, se aproba o modelo e se ditan instrucións para o cubrir.
Segundo. Clasifícanse de libre designación os postos que a seguir se relacionan en aplicación do criterio de excepcionalidade que á marxe se indica, de conformidade co previsto na Lei 2/2015, do 29 de abril, do emprego público de Galicia, e co disposto na Resolución do 25 de febreiro de 2016, da Dirección Xeral da Función Pública, pola que se ditan instrucións para a tramitación de relacións de postos de traballo e a determinación dos criterios de excepcionalidade e funcións que definen as características que motivan a especial responsabilidade ou cualificación profesional dos postos de traballo de libre designación, de nivel 28 ou inferior, da Administración da Comunidade Autónoma de Galicia:
Terceiro. Ordénase a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o Acordo adoptado polo Consello da Xunta de Galicia na súa reunión do 28 de xullo de 2017, relativo á aprobación da modificación da relación de postos de traballo da Consellería de Política Social, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no
Diario Oficial de Galicia
como anexo a esta resolución.
Santiago de Compostela, 28 de xullo de 2017
RESOLUCIÓN do 28 de xullo de 2017 pola que se ordena a publicación do Acordo do Consello da Xunta de Galicia do 28 de xullo de 2017 polo que se aproba a modificación da relación de postos de traballo da Consellería de Sanidade e do Servizo Galego de Saúde.
Consellería de Facenda — III. Outras disposicións — 08/08/2017

A aprobación da modificación da relación de postos de traballo da Consellería de Sanidade e do Servizo Galego de Saúde xustifícase polas razóns indicadas no punto primeiro do acordo.
En consecuencia, por proposta da Consellería de Sanidade, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 28 de xullo de 2017, adoptou o seguinte
ACORDO:
Primeiro. Apróbase a modificación da relación de postos de traballo da Consellería de Sanidade e do Servizo Galego de Saúde, nos termos que se sinalan no anexo a este acordo, como consecuencia das súas necesidades funcionais e organizativas actuais, e para adaptala á Orde da Consellería de Facenda do 10 de maio de 2017 pola que se modifica a Orde do 21 de novembro de 1989 pola que se fixan os criterios xerais para a elaboración das relacións de postos de traballo da Comunidade Autónoma de Galicia, se aproba o modelo e se ditan instrucións para o cubrir.
Segundo. Clasifícanse de libre designación os postos que a seguir se relacionan en aplicación do criterio de excepcionalidade que á marxe se indica, de conformidade co previsto na Lei 2/2015, do 29 de abril, do emprego público de Galicia, e co disposto na Resolución do 25 de febreiro de 2016, da Dirección Xeral da Función Pública, pola que se ditan instrucións para a tramitación de relacións de postos de traballo e a determinación dos criterios de excepcionalidade e funcións que definen as características que motivan a especial responsabilidade ou cualificación profesional dos postos de traballo de libre designación, de nivel 28 ou inferior, da Administración da Comunidade Autónoma de Galicia:
Terceiro. Ordénase a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o Acordo adoptado polo Consello da Xunta de Galicia na súa reunión do 28 de xullo de 2017, relativo á aprobación da modificación da relación de postos de traballo da Consellería de Sanidade e do Servizo Galego de Saúde, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no
Diario Oficial de Galicia
como anexo a esta resolución.
Santiago de Compostela, 28 de xullo de 2017
RESOLUCIÓN do 14 de xullo de 2017, da Dirección Xeral de Emerxencias e Interior, pola que se fan públicas as axudas concedidas ao abeiro da Orde do 3 de maio de 2017 (Diario Oficial de Galicia número 92, do 15 de maio) pola que se establecen as bases reguladoras para a concesión, en réxime de concorrencia competitiva, de subvencións ás agrupacións de persoal voluntario de protección civil de concellos de menos de 50.000 habitantes, mancomunidades ou agrupación de concellos.
Vicepresidencia e Consellería de Presidencia, Administracións Públicas e Xustiza — III. Outras disposicións — 21/08/2017

Mediante a Orde do 3 de maio de 2017 (DOG nº 92, do 15 de maio) da Vicepresidencia e Consellería de Presidencia, Administracións Públicas e Xustiza, establecéronse as bases reguladoras para a concesión, en réxime de concorrencia competitiva, de subvencións ás agrupacións de persoal voluntario de protección civil de concellos de menos de 50.000 habitantes, mancomunidades ou agrupacións de concellos.
Vista a proposta de resolución da comisión de valoración, en aplicación do artigo 10.3, da referida orde,
Primeiro. Aprobar a concesión con cargo á aplicación 05.25.212A.481.0 e código de proxecto 2015 00106 dos orzamentos xerais da Comunidade Autónoma de Galicia para o ano 2017, as subvencións ás agrupacións de persoal voluntario de protección civil que se detallan no anexo.
Segundo. Notificarlles o contido desta resolución ás agrupacións de persoal voluntario de protección civil beneficiarias, especificando as condicións particulares que deberán cumprir.
Santiago de Compostela, 14 de xullo de 2017
ORDE do 26 de xullo de 2017 pola que se nomean dous novos membros do Consello Galego de Relacións Laborais, en representación da Confederación de Empresarios de Galicia.
Consellería de Economía, Emprego e Industria — II. Autoridades e persoal — 09/08/2017

De acordo co disposto no artigo 7 da Resolución do 23 de outubro de 2008 (DOG do 13 de novembro), pola que se dispón a publicación do Regulamento interno de organización e funcionamento do Consello Galego de Relacións Laborais, as organizacións sindicais e empresariais designarán os seus membros representativos, que serán nomeados pola persoa titular da consellería competente en materia de traballo.
Facendo uso da posibilidade de substitución, que recolle o artigo 8 da dita resolución, a Confederación de Empresarios acordou a substitución de dous dos membros titulares da súa representación no Consello.
Por todo o exposto, ao abeiro do artigo 7 da referida Resolución do 23 de outubro de 2008, e en uso das atribucións que teño conferidas,
Artigo 1
Nomear membros titulares do Pleno do Consello Galego de Relacións Laborais, en representación da Confederación de Empresarios de Galicia, a Jaime Pereira Novoa en substitución de Julio Andrés López Carreiras e a Ramón Franco Caaveiro en substitución de José Manuel Fernández Cedrón.
Santiago de Compostela, 26 de xullo de 2017.
RESOLUCIÓN do 7 de agosto de 2017 pola que se dá publicidade á resolución de concesión das axudas aos servizos de asistencia, diagnóstico e soporte na implantación de solucións de Empresa Dixital e Industria 4.0 para a súa realización en empresas galegas (Programa Re-accionaTIC), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020.
Instituto Galego de Promoción Económica — III. Outras disposicións — 17/08/2017

Mediante Resolución conxunta do 14 de outubro de 2016 publicouse o acordo da Axencia para a Modernización Tecnolóxica de Galicia (Amtega) e do Consello de Dirección do Instituto Galego de Promoción Económica (Igape), que aprobou as bases reguladoras das axudas aos servizos de asistencia, diagnóstico e soporte na implantación de solucións de Empresa Dixital e Industria 4.0 para a súa realización en empresas galegas (Programa Re-accionaTIC), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020 (DOG núm. 204, do 26 de outubro) e procedeuse á súa convocatoria en réxime de concorrencia competitiva.
As ditas bases establecen no seu artigo 7.5 que, con carácter xeral, non se enviarán notificacións postais e a notificación individual será substituída pola publicación no Diario Oficial de Galicia e na páxina web do Igape no enderezo www.tramita.igape.es
Na súa virtude e de conformidade coas facultades que teño conferidas,
Primeiro. Anunciar a publicación do texto completo da resolución de concesión do 17 de xullo de 2017 da Dirección Xeral da Amtega, correspondente á cuarta convocatoria das axudas para os servizos de Empresa Dixital e da resolución de concesión do 4 de agosto de 2017 da Dirección Xeral do Igape, correspondente á cuarta convocatoria das axudas para os servizos de Industria 4.0, do Programa Re-accionaTIC, cofinanciado polo Fondo Europeo de Desenvolvemento Rexional con cargo ao programa operativo Feder Galicia 2014-2020, no enderezo www.tramita.igape.es («Consulta de resolucións definitivas» http://www.igape.es/gl/oficina-virtual/resolucions-definitivas).
Segundo. As resolucións do 17 de xullo de 2017 e do 4 de agosto de 2017 esgotan a vía administrativa e contra elas poderá interpoñerse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao da publicación desta resolución no Diario Oficial de Galicia. Non obstante, previamente poderá interpoñer un recurso de reposición ante a persoa titular da Dirección Xeral da Amtega, no caso de servizos de Empresa Dixital, ou da Dirección Xeral do Igape, no caso de servizos de Industria 4.0, dentro do prazo dun mes contado a partir do día seguinte ao da publicación desta resolución no DOG.
Santiago de Compostela, 7 de agosto de 2017
DECRETO 72/2017, do 20 de xullo, polo que se dispón a substitución dun membro do Consello Escolar de Galicia.
Consellería de Cultura, Educación e Ordenación Universitaria — II. Autoridades e persoal — 07/08/2017

De conformidade co disposto no artigo 6 da Lei 3/1986, do 18 de decembro, de consellos escolares de Galicia, no artigo 10 do Decreto 44/1988, do 11 de febreiro, polo que se desenvolve a dita lei, no artigo 16.1.c) do Decreto 87/1992, do 26 de marzo, polo que se aproba o regulamento de réxime interno do Consello Escolar de Galicia, e atendendo á designación formalizada pola Confederación Galega de Asociacións de Nais e Pais do Alumnado de Centros Públicos (Confapa Galicia), por proposta do conselleiro de Cultura, Educación e Ordenación Universitaria, e logo da deliberación do Consello da Xunta de Galicia, na súa reunión do vinte de xullo de dous mil dezasete,
Artigo 1
Que cese Helena Gómez Vecino como membro do Consello Escolar de Galicia, en representación dos pais e nais, proposto pola Confederación Galega de Asociacións de Nais e Pais do Alumnado de Centros Públicos (Confapa Galicia).
Artigo 2
Nomear membro do Consello Escolar de Galicia, nas condicións determinadas na Lei 3/1986, do 18 de decembro, de consellos escolares de Galicia, en representación dos pais e nais proposto pola Confederación Galega de Asociacións de Nais e Pais do Alumnado de Centros Públicos (Confapa Galicia), a Dolores Blanco Sanguiñedo.
Artigo 3
O mandato do novo membro será polo tempo que resta para completar o mandato da representatividade que exerce.
Disposición derradeira
O presente decreto entrará en vigor o día seguinte ao da súa publicación no Diario Oficial de Galicia.
Santiago de Compostela, vinte de xullo de dous mil dezasete
RESOLUCIÓN do 1 de agosto de 2017 pola que se publica o resultado do proceso de selección da convocatoria de subvencións a proxectos de adquisición de maquinaria e equipamento en actividades non agrícolas, cofinanciadas co Feader no marco do Plan de desenvolvemento rural de Galicia 2014-2020, convocatoria 2017.
Axencia Galega de Desenvolvemento Rural — III. Outras disposicións — 14/08/2017

Mediante a Resolución do 6 de abril de 2017 aprobáronse as bases reguladoras das subvencións a proxectos de adquisición de maquinaria e equipamento en actividades non agrícolas, cofinanciadas co Feader no marco do PDR de Galicia 2014-2020, e convocáronse as correspondentes ao ano 2017.
Para o financiamento desta convocatoria estaba previsto un crédito inicial de 2.000.000 €, financiado con cargo á partida orzamentaria 13-A1-712A-770.0 dos orzamentos de Agader para o ano 2017.
Mediante a Resolución do 21 de xullo de 2017 (DOG nº 139, do 21 de xullo) ampliouse o crédito en 985.000 €, de xeito que a dotación total para o financiamento da convocatoria ascende a 2.985.000 €, cunha taxa de cofinanciamento do Feader do 75 %, da Administración xeral do Estado do 7,5 % e da Xunta de Galicia do 17,5 %.
O 21 de xullo de 2016, a Dirección Xeral da Agader, no exercicio das competencias atribuídas en virtude do Acordo do Consello de Dirección do 11 de xullo de 2013 (Resolución do 24 de xullo de 2013; DOG nº 148, do 5 de agosto), resolveu a citada convocatoria.
O artigo 15 da Lei 9/2007, do 13 de xuño, de subvencións de Galicia, dispón que o órgano concedente publicará no Diario Oficial de Galicia as subvencións concedidas. Así mesmo, o artigo 17.1 da Lei 1/2016, do 18 de xaneiro, de transparencia e bo goberno, establece que se deberá publicar a concesión das correspondentes axudas ou subvencións.
De acordo co anterior,
Primeiro. Publicar no Diario Oficial de Galicia a relación das subvencións concedidas ao abeiro da Resolución do 6 de abril de 2017 pola que se aproban as bases reguladoras das subvencións a proxectos de adquisición de maquinaria e equipamento en actividades non agrícolas, cofinanciadas co Feader no marco do PDR de Galicia 2014-2020 e correspondentes á convocatoria 2017, segundo o documento anexo.
Santiago de Compostela, 1 de agosto de 2017
RESOLUCIÓN do 26 de xullo de 2017 pola que se dá publicidade dos convenios de colaboración subscritos no primeiro cuadrimestre do ano 2017.
Academia Galega de Seguridade Pública — III. Outras disposicións — 14/08/2017

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Dar publicidade á relación dos convenios subscritos pola Academia Galega de Seguridade Pública nos meses de xaneiro, febreiro, marzo e abril do ano 2017, que se incorpora como anexo a esta resolución.
A Estrada, 26 de xullo de 2017
RESOLUCIÓN do 31 de xullo de 2017, da Dirección Xeral de Educación, Formación Profesional e Innovación Educativa, de prórroga da sección bilingüe de lingua inglesa no Conservatorio Superior de Música da Coruña.
Consellería de Cultura, Educación e Ordenación Universitaria — III. Outras disposicións — 14/08/2017

Mediante a Orde do 30 de xullo de 2015 (DOG do 12 de agosto) autorizouse a posta en marcha, con carácter experimental, dunha sección bilingüe de lingua inglesa no Conservatorio Superior de Música da Coruña.
O artigo 9 da devandita orde establece que o proxecto ten unha duración de dous cursos académicos, prorrogables en períodos de dous cursos académicos, logo do informe favorable do servizo de inspección educativa emitido tendo en conta a adecuación ás condicións e obxectivos indicados na súa posta en marcha e a permanencia das circunstancias que xustificaron a súa implantación.
Igualmente, na disposición derradeira primeira da citada orde autorízase a Dirección Xeral de Educación, Formación Profesional e Innovación Educativa para ditar cantas normas se consideren oportunas para o seu desenvolvemento.
Emitidos os correspondentes informes favorables polos servizos de inspección educativa, de acordo co establecido no artigo 9 da citada orde,
Primeiro. Prorrogar, por un período de dous anos, a sección bilingüe de lingua inglesa no Conservatorio Superior de Música da Coruña, coa finalidade de favorecer a práctica do inglés entre o alumnado de dito centro.
Segundo. Contra esta resolución poderá interpoñerse recurso de alzada ante a persoa titular da Consellería de Cultura, Educación e Ordenación Universitaria, no prazo dun mes contado a partir do día seguinte ao da súa publicación no Diario Oficial de Galicia, de acordo co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 31 de xullo de 2017
RESOLUCIÓN do 28 de xullo de 2017 pola que se procede á públicación das subvencións concedidas en virtude da Orde do 1 de xuño de 2017 pola que se establecen as bases reguladoras e se convocan axudas, en réxime de concorrencia competitiva, ás entidades privadas sen ánimo de lucro para a realización de programas de incorporación social en vivendas para pacientes estabilizados nas unidades asistenciais con especialización en drogodependencias da Comunidade Autónoma de Galicia.
Consellería de Sanidade — III. Outras disposicións — 14/08/2017

En cumprimento co disposto no artigo 15.1 da Lei 9/2007, do 13 de xuño, de subvencións de Galicia e do artigo 20 da Orde do 1 de xuño de 2017 pola que se establecen as bases reguladoras e se convocan axudas, en réxime de concorrencia competitiva, as entidades privadas sen ánimo de lucro para a realización de programas de incorporación social en vivendas para pacientes estabilizados nas unidades asistenciais con especialización en drogodependencias da Comunidade Autónoma galega, procedese á publicación das subvencións concedidas.
Crédito orzamentario inicial de 200.000 euros, con cargo á aplicación orzamentaria 5001.413A.481.21 e código de proxecto 201400027.
No que se refire aos beneficiarios, importe e finalidade: véxase o anexo.
Santiago de Compostela, 28 de xullo de 2017
EXTRACTO da Orde do 26 de xullo de 2017 pola que se modifica a Orde do 4 de agosto de 2016 pola que se establecen as bases reguladoras das axudas destinadas a persoas traballadoras afectadas por procedementos de regulación de emprego de suspensión de contratos de traballo por causa de forza maior, no ámbito da Comunidade Autónoma de Galicia, e se procede á súa convocatoria para o ano 2017.
Consellería de Economía, Emprego e Industria — III. Outras disposicións — 14/08/2017

BDNS (Identif.): 358926.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Obxecto
Publicar a convocatoria para o exercicio de 2017, das axudas da Orde do 4 de agosto de 2016 (DOG nº 157, do 22 de agosto). (TR820D).
Segundo. Normativa reguladora
Esta convocatoria rexerase polas bases reguladoras establecidas no capítulo II da Orde do 4 de agosto de 2016 (DOG nº 157, do 22 de agosto) e a presente Orde do 26 de xullo de 2017 pola que se modifica a Orde do 4 de agosto de 2016 pola que se establecen as bases reguladoras das axudas destinadas a persoas traballadoras afectadas por procedementos de regulación de emprego de suspensión de contratos de traballo por causa de forza maior, no ámbito da Comunidade Autónoma de Galicia, e se procede á súa convocatoria para o ano 2017.
Terceiro. Período subvencionable
Esta convocatoria afecta as persoas traballadoras que teñan ou tivesen o seu contrato suspendido, en polo menos unha xornada laboral completa, entre o 1 de novembro de 2016 e o 31 de outubro de 2017 (ambos inclusive), por un expediente de regulación de emprego en que a autoridade laboral competente constate a causa de forza maior.
Cuarto. Prazo de presentación de solicitudes
O prazo para a presentación de solicitudes será a partir do día seguinte á publicación desta orde no Diario Oficial de Galicia ata o 31 de outubro de 2017.
Santiago de Compostela, 26 de xullo de 2017
RESOLUCIÓN do 3 de agosto de 2017 pola que se amplía a dotación orzamentaria prevista inicialmente na Resolución do 17 de abril de 2017, pola que se establecen as bases reguladoras e se anuncia a convocatoria de subvencións para proxectos de equipamentos de aproveitamento de enerxías renovables nas empresas de produción agrícola primaria.
Instituto Enerxético de Galicia — III. Outras disposicións — 09/08/2017

Mediante a Resolución do 17 de abril de 2017 desta dirección, referida no encabezamento, publicada no Diario Oficial de Galicia número 78, do 24 de abril de 2017, acordouse a aprobación das bases reguladoras xunto coa convocatoria de subvencións, cuxo procedemento administrativo de concesión tramitarase en réxime de concorrencia competitiva, para proxectos de equipamento de enerxías renovables nas empresas de produción agrícola primaria, para o ano 2017.
Tal e como consta na parte expositiva da citada resolución o financiamento desta convocatoria faise con cargo aos orzamentos do Instituto Enerxético de Galicia para o ano 2017.
O artigo 3.1 das bases reguladoras relativo ao financiamento prevé unha dotación inicial de 600.000 euros con cargo á aplicación orzamentaria 09.A2.733A.770.9 e no parágrafo segundo dese mesmo artigo establécese a posibilidade de incrementar o crédito coa condición dunha maior dispoñibilidade derivada dalgunha das circunstancias previstas no artigo 30.2 do Decreto 11/2009, logo da aprobación da modificación orzamentaria que proceda.
Na aplicación orzamentaria correspondente existe crédito dispoñible e co fin de atender as solicitudes admitidas para participar nesta convocatoria, cómpre ampliar a dotación orzamentaria consignada inicialmente.
Polo anteriormente exposto, esta dirección
Primeiro. Ampliar a dotación de fondos inicialmente prevista nesta convocatoria na contía de 510.000 euros, polo que o importe total asignado para estas axudas, con cargo á aplicación orzamentaria 09.A2.733A.770.9, tras esta ampliación ascende a 1.110.000 euros de acordo co seguinte cadro de financiamento:
Segundo. A presente ampliación, unha vez publicada no Diario Oficial de Galicia, non implicará apertura de prazo para presentar novas solicitudes.
Terceiro. De acordo co disposto no artigo 32.3 da Lei 39/2015, do 1 de outubro, do procedemento administrativo común das administracións públicas, contra o presente acordo non cabe recurso de ningún tipo.
Santiago de Compostela, 3 de agosto de 2017
CORRECCIÓN DE ERROS. Orde do 23 de xuño de 2017 pola que se aproba o Regulamento das indicacións xeográficas protexidas Ternera Gallega e Vaca e Boi de Galicia/Vaca y Buey de Galicia e do seu consello regulador común e se nomea o consello regulador provisorio.
Consellería do Medio Rural — III. Outras disposicións — 09/08/2017

Advertidos erros na citada orde, publicada no Diario Oficial de Galicia número 124, do 30 de xuño de 2017, cómpre efectuar as seguintes correccións:
Na páxina 32059, no artigo 25, onde di: «Razas e cruces aptos», debe dicir: «Razas e cruzamentos aptos».
Na páxina 32075, no artigo 49.2, onde di: «As sinaturas inscritas...», debe dicir: «As empresas inscritas...».
Na páxina 32075, no artigo 49.4, onde di: «As declaracións e a datos...», debe dicir: «As declaracións e os datos...».
Na páxina 32085, no artigo 62.4, onde di: «...teñan as instalacións...», debe dicir: «...teñan as súas instalacións...».
Na páxina 32085, no artigo 62.6, onde di: «...documentación, precintaxes ou...», debe dicir: «...documentación, precintos ou...».
Na páxina 32085, no artigo 62.6, onde di: «...das sinaturas inscritas...», debe dicir: «...das empresas inscritas...».
Na páxina 32085, no artigo 62.6, onde di: «...a sinaturas de...», debe dicir: «...a empresas de...».
Na páxina 32088, no artigo 67, onde di: «...Suprema, Vaca e Boi de Galicia/Vaca y Buey de Galicia que...», debe dicir: «...Suprema, Vaca Galega e Boi Galego que...».
Na páxina 32089, no artigo 69.3, onde di: «...maduración, envasamento, circulación...», debe dicir: «...maduración, envasado, circulación...».
Na páxina 32090, no artigo 71.4, onde di: «...a través de sinaturas filiais...», debe dicir: «...a través de empresas filiais...».
EXTRACTO da Orde do 21 de xullo de 2017 pola que se convocan os premios de educación secundaria obrigatoria ao esforzo e á superación persoal correspondentes ao curso 2016/17.
Consellería de Cultura, Educación e Ordenación Universitaria — III. Outras disposicións — 07/08/2017

BDNS (identif.): 358199.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Alumnado que cursou durante o ano académico 2016/17 cuarto curso de educación secundaria obrigatoria no réxime ordinario en calquera dos centros da Comunidade Autónoma de Galicia, que estea proposto polo equipo docente para a expedición do título de graduado en educación secundaria e mereza un especial recoñecemento pola dedicación e esforzo demostrados ao longo da etapa en superar as súas dificultades, ben de tipo persoal, educativas e/ou do contorno familiar e sociocultural.
Segundo. Obxecto
Convocar na Comunidade Autónoma de Galicia os premios de educación secundaria obrigatoria ao esforzo e á superación persoal correspondentes ao curso 2016/17.
Terceiro. Bases reguladoras
Orde do 21 de xullo de 2017 pola que se convocan os premios de educación secundaria obrigatoria ao esforzo e á superación persoal correspondentes ao curso 2016/17.
Cuarto. Importe
Vinte (20) premios cunha dotación total de 15.000 euros, que non poderán exceder os 750 euros por premio.
Quinto. Prazo de presentación de solicitudes
O prazo de presentación de solicitudes será dun mes a partir do día seguinte ao da publicación desta orde no Diario Oficial de Galicia.
Santiago de Compostela, 21 de xullo de 2017
RESOLUCIÓN do 20 de xullo de 2017, da Secretaría Xeral de Emprego, pola que se dá publicidade das axudas concedidas ao abeiro da Orde do 29 de decembro de 2015 pola que se establecen as bases reguladoras do Programa para a promoción do emprego autónomo das persoas novas inscritas no Sistema nacional de garantía xuvenil, con cargo ao Programa operativo de emprego xuvenil e se procede á súa convocatoria para o ano 2016 (Diario Oficial de Galicia número 248, do 30 de decembro de 2015).
Consellería de Economía, Emprego e Industria — III. Outras disposicións — 07/08/2017

En cumprimento do disposto no artigo 15.1 da Lei 9/2007, de 13 de xuño, de subvencións de Galicia,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 11.02.322C.473.0, ao abeiro da Orde do 29 de decembro de 2015 pola que se establecen as bases reguladoras do Programa para a promoción do emprego autónomo das persoas novas inscritas no Sistema nacional de garantía xuvenil, con cargo ao Programa operativo de emprego xuvenil e se procede á súa convocatoria para o ano 2016.
Convocatoria: Orde do 29 de decembro de 2015 pola que se establecen as bases reguladoras do Programa para a promoción do emprego autónomo das persoas novas inscritas no Sistema nacional de garantía xuvenil, con cargo ao Programa operativo de emprego xuvenil e se procede á súa convocatoria para o ano 2016 (
Diario Oficial de Galicia
número 248, do 30 de decembro).
Este programa de promoción do emprego autónomo está cofinanciado polo Fondo Social Europeo e pola iniciativa de emprego xuvenil, nunha porcentaxe do 91,89 por cento, no eixe 5, prioridade de investimento 8.2, obxectivo especifico 8.2.3 e acción 8.2.3.3 no marco de Programa operativo de emprego xuvenil.
Santiago de Compostela, 20 de xullo de 2017
RESOLUCIÓN do 13 de xullo de 2017, da Dirección Xeral de Enerxía e Minas, pola que se dá publicidade dos beneficiarios das axudas concedidas ao abeiro da Orde do 27 de xaneiro de 2017 pola que se establecen as bases reguladoras para a concesión, en réxime de concorrencia non competitiva, de subvencións destinadas á renovación total ou parcial de ascensores existentes pertencentes a comunidades de propietarios de edificios de vivendas en réxime de propiedade horizontal radicadas na Comunidade Autónoma de Galicia (Plan Renove de ascensores), e se procede á súa convocatoria para o ano 2017 (código do procedemento IN532A).
Consellería de Economía, Emprego e Industria — III. Outras disposicións — 07/08/2017

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 13.4 da Lei 4/2006, do 30 de xuño, de transparencia e boas prácticas na Administración pública galega, no artigo 19 da Orde do 27 de xaneiro de 2017 pola que se establecen as bases reguladoras para a concesión, en réxime de concorrencia non competitiva, de subvencións destinadas á renovación total ou parcial de ascensores existentes pertencentes a comunidades de propietarios de edificios de vivendas en réxime de propiedade horizontal radicadas na Comunidade Autónoma de Galicia (Plan Renove de ascensores), e se procede á súa convocatoria para o ano 2017 (código do procedemento IN532A), procédese por medio desta resolución á publicación do extracto das axudas outorgadas pola Consellería de Economía, Emprego e Industria ao abeiro da dita orde.
a) Norma reguladora da convocatoria: Orde do 27 de xaneiro de 2017 pola que se establecen as bases reguladoras para a concesión, en réxime de concorrencia non competitiva, de subvencións destinadas á renovación total ou parcial de ascensores existentes pertencentes a comunidades de propietarios de edificios de vivendas en réxime de propiedade horizontal radicadas na Comunidade Autónoma de Galicia (Plan Renove de ascensores), e se procede á súa convocatoria para o ano 2017 (código do procedemento IN532A).
b) Aplicación orzamentaria: 09.20.732A.781.0.
c) Crédito orzamentario: 700.000,00 euros.
d) Destinatarios: comunidades de propietarios de edificios de vivendas en réxime de propiedade horizontal da Comunidade Autónoma de Galicia.
e) Beneficiarios, importe e finalidade das axudas: no anexo a esta resolución recóllense os beneficiarios, o importe e a finalidade das axudas. A lista inclúe os beneficiarios que renunciaron á subvención.
Santiago de Compostela, 13 de xullo de 2017
ORDE do 7 de agosto de 2017 pola que se amplía a dotación orzamentaria da Orde do 9 de maio de 2017 pola que se establecen as bases reguladoras para a concesión de subvencións dirixidas a entidades locais para a contratación temporal de persoas en situación ou risco de exclusión social perceptoras da renda de integración social de Galicia (Risga) e se aproba a súa convocatoria para o ano 2017.
Consellería de Economía, Emprego e Industria — III. Outras disposicións — 17/08/2017

A Orde do 9 de maio de 2017 pola que se establecen as bases reguladoras para a concesión de subvencións dirixidas a entidades locais para a contratación temporal de persoas en situación ou risco de exclusión social perceptoras da renda de integración social de Galicia (Risga) e se aproba a súa convocatoria para o ano 2017 (
Diario Oficial de Galicia
núm. 96, do 22 de maio), determina no seu artigo 2.2 que os créditos da orde poderán ser obxecto de modificacións como consecuencia da asignación ou da redistribución de fondos para o financiamento dos programas de fomento do emprego, coas limitacións que estableza a Conferencia Sectorial de Asuntos Laborais, nos supostos e nas condicións previstas nos artigos 30 e 31 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
En consecuencia, como existen dotacións que poden ser utilizadas para os mesmos fins como consecuencia de créditos incorporados, cómpre ampliar o importe dos créditos destinados a financiar esta orde, coa finalidade de facela chegar ao maior número de beneficiarios posible.
Por todo o exposto e no uso das facultades que me foron conferidas,
RESOLVO:
Artigo 1
Amplíase o importe total das axudas que se van conceder ao abeiro do Programa de fomento do emprego e mellora da empregabilidade no ámbito de colaboración coas entidades locais, regulado na Orde do 9 de maio de 2017, con créditos incorporados procedentes de fondos finalistas da mesma aplicación e proxecto que o crédito inicial.
Artigo 2
Esta modificación non afecta o prazo establecido na referida orde para a presentación de solicitudes.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 7 de agosto de 2017
EXTRACTO da Orde do 4 de agosto de 2017 pola que se establecen as bases reguladoras das axudas para a prevención dos danos que causan determinadas especies de fauna silvestre e se convocan para o ano 2017.
Consellería de Medio Ambiente e Ordenación do Territorio — III. Outras disposicións — 17/08/2017

BDNS (Identif.): 358875.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Toda persoa que exerza a actividade agraria e estea inscrita no Rexistro de Explotacións Agrarias de Galicia (Reaga) como titular dunha explotación.
Toda persoa titular dunha explotación agraria destinada ao autoconsumo.
Toda persoa que exerza a actividade gandeira e estea inscrita no Rexistro Xeral de Explotacións Gandeiras de Galicia das especies de gando bovino, ovino, cabrún, porcino da raza celta, equino, asnal e mular.
Segundo.
Obxecto
Reducir os ataques das especies de fauna silvestre (lobo e xabaril) ás explotacións agrícolas e/ou gandeiras, mediante a aplicación de medidas de protección.
Terceiro.
Bases reguladoras e convocatoria
Orde do 4 de agosto de 2017 pola que se establecen as bases reguladoras das axudas para a prevención dos danos que causan determinadas especies de fauna silvestre e se convocan para o ano 2017.
Cuarto.
Contía
Importe total da convocatoria: 300.000 euros. Destínase un importe de 180.000 euros para as medidas de prevención de danos á gandaría e de 120.000 euros para as medidas de prevención de danos á agricultura. Subvencionarase a adquisición de:
– Cans para a protección e defensa do gando, ata un importe máximo de 500 euros por can.
– Adquisición de pastores eléctricos. A contía máxima da axuda por explotación é de 600 euros.
– Adquisición de cerrumes de malla electrificada. A contía máxima da axuda será de 100 euros por malla de 50 metros, ata un máximo de oito mallas por explotación.
Quinto.
Prazo de presentación de solicitudes
Un mes contado a partir da data de entrada en vigor da orde.
Santiago de Compostela, 4 de agosto de 2017
CORRECCIÓN DE ERROS. Orde do 18 de xullo de 2017 pola que se aproban as bases reguladoras para a concesión de subvencións destinadas a incentivar o emprego autónomo e a contratación de persoas mozas inscritas no Sistema nacional de garantía xuvenil, a través do Programa I (emprego autónomo), Programa II (fomento da contratación por conta allea) e Programa III (programas de cooperación coas entidades sen ánimo de lucro), convocatoria do ano 2017.
Consellería de Economía, Emprego e Industria — III. Outras disposicións — 17/08/2017

Advertidos erros na citada orde, publicada no Diario Oficial de Galicia número 148, do venres 4 de agosto de 2017, procédese a efectuar as seguintes correccións:
Na páxina 36879, no artigo 31.1, onde di: «1. As solicitudes de axudas polas contratacións subvencionables realizadas entre o 1 de outubro de 2016 e a data da publicación desta orde, deberán presentarse no prazo de dous meses contados desde o día seguinte ao da publicación da orde. Entenderase como último día de prazo o correspondente ao mesmo ordinal do día da publicación e se no mes de vencemento non hai día equivalente ao inicial do cómputo entenderase que o prazo finaliza o último día do mes», debe dicir: «1. As solicitudes de axudas polas contratacións subvencionables realizadas entre o 1 de outubro de 2016 e a data da publicación desta orde, deberán presentarse no prazo dun mes contados desde o día seguinte á publicación da orde. Entenderase como último día de prazo o correspondente ao mesmo ordinal do día da publicación e se no mes de vencemento non hai día equivalente ao inicial do cómputo entenderase que o prazo finaliza o último día do mes».
Na páxina 36906, no artigo 61.1 , onde di: «1. Xunto co formulario de solicitude, deberá anexarse a seguinte documentación, que nos casos recollidos no número 6 deste artigo, poderá ser identificada polo solicitante como información accesible de forma que a Secretaría Xeral de Emprego poderá acceder á dita documentación sen que sexa presentada pola entidade solicitante:», debe dicir «1. Xunto co formulario de solicitude, deberá anexarse a seguinte documentación:».
Na páxina 36914, no artigo 65.3 , onde di: «e pola Orde do 25 de agosto de 2016 de programas de cooperación en colaboración coas entidades sen ánimo de lucro (DOG núm. 160, do 25 de agosto),», debe dicir: «e pola Orde do 5 de agosto de 2016 de programas de cooperación en colaboración coas entidades sen ánimo de lucro (DOG núm. 160, do 25 de agosto),».
Na páxina 36957 (ANEXO V-A) na cuarta columna relativa á consulta de datos, onde di «REXISTRO DE PARELLAS DE FEITO DE GALICIA», debe dicir «CONSULTA CERTIFICADO DE DISCAPACIDADE».
Na páxina 36958 (ANEXO V-B) na cuarta columna relativa á consulta de datos, onde di «REXISTRO DE PARELLAS DE FEITO DE GALICIA», debe dicir «CONSULTA CERTIFICADO DE DISCAPACIDADE».
EXTRACTO da Orde do 4 de agosto de 2017 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais de compañía abandonados en Galicia e se convocan para o ano 2017.
Consellería de Medio Ambiente e Ordenación do Territorio — III. Outras disposicións — 17/08/2017

BDNS (Identif.): 359030.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/inditex).
Primeiro.
Beneficiarias
Poderanse acoller a estas axudas as corporacións locais que posúan a competencia da recollida e tenza dos animais de compañía abandonados no ámbito territorial correspondente e as asociacións sen ánimo de lucro legalmente constituídas e inscritas no Rexistro Xeral de Asociacións para a Protección e Defensa dos Animais Domésticos e Salvaxes en Catividade de Galicia da Dirección Xeral de Patrimonio Natural con anterioridade á data de publicación desta orde.
Segundo.
Obxecto
Establecer as bases reguladoras dunha liña de axudas para actuacións encamiñadas á protección dos animais de compañía abandonados en Galicia relativas á atención e ao coidado dos animais de compañía que se atopen nos centros de recollida autorizados, á realización de campañas de concienciación para a tenza reponsable e para a adopción de animais abandonados e á adquisición de material non funxible para a xestión e o manexo dos animais aloxados nos centros de recollida autorizados, así como proceder á súa convocatoria para o ano 2017.
Terceiro.
Bases reguladoras e convocatoria
Orde do 4 de agosto de 2017 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais de compañía abandonados en Galicia e se convocan axudas para o ano 2017.
Cuarto.
Contía
O importe asignado é de trescientos mil euros (300.000 €), sen prexuízo do incremento orzamentario que se poida realizar con remanentes adicionais de acordo coas dispoñibilidades de crédito. En todo caso, as concesións limitaranse ás dispoñibilidades orzamentarias.
Quinto.
Prazo de presentación de solicitudes
O prazo de presentación das solicitudes será dun mes contado a partir do día seguinte ao de publicación desta orde no
Diario Oficial de Galicia
.
Sexto.
Outros datos
As axudas a que se refire esta orde comprenden os gastos subvencionables recollidos no seu artigo 2 que fosen efectivamente realizados no período comprendido entre o 1 de xaneiro e o 10 de novembro de 2017.
Santiago de Compostela, 4 de agosto de 2017
RESOLUCIÓN do 31 de xullo de 2017, da Secretaría Xeral de Emprego, pola que se habilita unha aplicación orzamentaria e se redistribúen os créditos orzamentarios por epígrafes recollidas na Orde do 26 de xaneiro de 2017 pola que se establecen as bases reguladoras de subvencións ás entidades asociativas, ás oficinas locais e a outras entidades colaboradoras da Rede Eusumo para o fomento do cooperativismo e a economía social, e se convocan para o ano 2017.
Consellería de Economía, Emprego e Industria — III. Outras disposicións — 18/08/2017

Mediante a Orde do 26 de xaneiro de 2017, que foi publicada no
Diario Oficial de Galicia
número 32, do 15 de febreiro, e corrixida mediante corrección de erros o 9 de xuño (DOG núm. 109), establecéronse as bases reguladoras e convocáronse subvencións ás entidades asociativas, ás oficinas locais e a outras entidades colaboradoras da Rede Eusumo para o fomento do cooperativismo e a economía social.
No artigo 52.3 da dita orde recóllese que o financiamento das axudas previstas no programa III realizarase con cargo á aplicación 09.40.324C.481.2 cunha contía inicial de cento trinta mil euros (130.000 €) correspondentes a fondos finalistas do Estado, de acordo cos orzamentos xerais da Comunidade Autónoma de Galicia para o ano 2017 e que no caso de resultaren beneficiarias as universidades, habilitarase a aplicación orzamentaria 09.40.324C.444.0, e no caso de resultaren beneficiarias as cámaras de comercio, habilitarase a aplicación orzamentaria 09.40.324C.445.0.
Unha vez instruídos os expedientes e obtida a relación de solicitudes que cumpren coas condicións administrativas e técnicas establecidas nas bases reguladoras para adquirir a condición de entidade beneficiaria, resulta que existen cámaras de comercio entre as entidades beneficiarias.
De acordo co disposto no artigo 31 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia (DOG núm. 20, do 29 de xaneiro), cando a contía total máxima das subvencións convocadas se distribúa entre distintos créditos orzamentarios, a alteración da dita distribución non precisará de nova convocatoria pero si das modificacións que procedan no expediente de gasto e da publicación nos mesmos medios que a convocatoria.
Por todo o anterior,
Primeiro. Modificar o crédito destinado ás axudas do programa III convocadas pola Orde do 26 de xaneiro de 2017, habilitando a aplicación orzamentaria 09.40.324C.445.0 e redistribuíndo o crédito do seguinte xeito, sen variar o orzamento total:
Segundo. A presente modificación, unha vez publicada no
Diario Oficial de Galicia
, non implicará apertura de prazo para presentar novas solicitudes.
Santiago de Compostela, 31 de xullo de 2017
RESOLUCIÓN do 3 de agosto de 2017 pola que se modifica a Resolución do 12 de maio de 2015 pola que se aproban as bases para a concesión de subvencións a producións e coproducións de contido cultural galego e se convocan para o ano 2015.
Axencia Galega das Industrias Culturais — III. Outras disposicións — 10/08/2017

No DOG núm. 93, do 20 de maio de 2015, publicouse a Resolución do 12 de maio de 2015 pola que se aproban as bases para a concesión de subvencións a producións e coproducións de contido cultural galego e se convocan para o ano 2015. Na cláusula décimo cuarta establécese o pagamento e xustificación das subvencións e establécense os prazos máximos de entrega da xustificación. Recibidas varias solicitudes de ampliación do prazo máximo, e coa finalidade de proporcionar as mesmas opcións a todos os subvencionados, procédese á modificación do punto cuarto da cláusula décimo cuarta, incluíndose a posibilidade de xustificar ata o 15 de xullo de 2018.
Artigo 1
Modifícase a cláusula décimo cuarta, punto 4, da Resolución do 12 de maio de 2015 pola que se aproban as bases para a concesión de subvencións a producións e coproducións de contido cultural galego e se convocan para o ano 2015.
«4. Os prazos de xustificación da subvención son os seguintes:
– Ata o 15 de xullo de 2016 para a modalidade de curtametraxes (modalidade D),
– Ata o 15 de setembro de 2017 para o resto das modalidades, con carácter xeral.
– Ata o 30 de xuño de 2018, logo de solicitude da entidade subvencionada e resolución por parte da Agadic, sempre que se cumpran os seguintes requisitos:
– Que se solicite antes do día 31 de agosto de 2017.
– Que se presente a garantía establecida no punto dous desta cláusula.
No suposto de que se acepte, a Agadic poderá pagar ata un máximo do 50 % da axuda concedida, incluíndo os pagamentos feitos en anualidades anteriores.
A modificación da repartición entre anualidades exixirá a tramitación da correspondente modificación do expediente de gasto, de acordo co establecido no artigo 35 do Regulamento da Lei de subvencións de Galicia.
Transcorridos estes prazos sen que se presente a xustificación ante a Agadic, requirirase o beneficiario para que a presente no prazo improrrogable de dez días. A falta de xustificación neste prazo comportará a perda do dereito ao cobramento da subvención, a exixencia do reintegro e demais responsabilidades establecidas na Lei de subvencións de Galicia».
Artigo 2
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 3 de agosto de 2017
RESOLUCIÓN do 21 de xullo de 2017, da Dirección Xeral de Educación, Formación Profesional e Innovación Educativa, pola que se fai pública a listaxe definitiva de centros admitidos no programa de dobre titulación de Bacharelato e Baccalauréat -Bachibac- para o curso 2017/18.
Consellería de Cultura, Educación e Ordenación Universitaria — III. Outras disposicións — 10/08/2017

Resolución do 9 de xuño de 2017, da Dirección Xeral de Educación, Formación Profesional e Innovación Educativa, pola que se regula a incorporación ao programa de dobre titulación de Bacharelato e Baccalauréat –Bachibac– en centros educativos sostidos con fondos públicos da Comunidade Autónoma de Galicia para o curso 2017/18.
Finalizado o procedemento establecido na citada resolución, procédese a facer pública a relación de centros centros autorizados para a incorporación do programa Bachibac para o curso 2017/18, segundo o disposto na cláusula décimo segunda.
En consecuencia, a Dirección Xeral de Educación, Formación Profesional e Innovación Educativa
Primeira. Autorizar os centros autorizados que se relacionan no anexo desta resolución para a incorporación do programa Bachibac.
Segunda. Contra esa resolución, que non esgota a vía administrativa, as persoas interesadas poderán interpor recurso de alzada ante a persoa titular da Consellería de Cultura, Educación e Ordenación Universitaria no prazo dun mes contado desde o día seguinte ao da súa publicación no Diario Oficial de Galicia, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 21 de xullo de 2017